30% vir taal nou genoeg om BA te kan studeer | Netwerk24
Deur Cheréne Pienaar 05 Desember 2018 11:14
’n Matriekleerling wat ’n Baccalaureus-graad wil behaal maar nie akademies presteer nie, se kans om sy drome na te jaag is pas verbeter.
Leerlinge hoef nou net 30% te behaal in die onderrigtaal van die naskoolse instelling waar hulle wil studeer en 50% tot 59% in enige vier 20-krediet-matriekvakke. Hulle moet steeds 40% in hul eerste taal behaal.
Naledi Pandor, minister van hoër onderwys, het Vrydag die nuwe minimum vereistes bekend gemaak.
Voorheen moes voornemende BA-studente meer as 50% in vier vakke uit ’n lys van 18 vakke behaal.
Ander universiteite het die stap gekritiseer omdat hulle meen dit kan tot ’n stormloop van aansoekers lei by instansies wat reeds sukkel om matrieks te plaas.
Pandor sê die veranderinge is aangebring ná raadpleging met die raad vir hoër onderwys.
Die nuwe vereistes sal terugwerkend van 1 Augustus 2018 geld.
Naskoolse instellings kan egter steeds ’n gepaste vakprestasie vir ’n spesifieke program bepaal.
Prof. Francis Petersen, rektor van die Universiteit van die Vrystaat (UV), sê hoewel die UV nog nie die implikasie ten volle ontleed het nie, voorsien hy nie ’n beduidende impak nie.
“Ons kry in die algemeen aansoeke van hoëprestasie-matrikulante en vir 2019 is die aansoeke reeds veel hoër as die vorige voorvereistes.” Daar is egter die gevaar dat heeltemal te veel aansoeke ontvang word.
Education Gazette by on Scribd
Meer oor: Naledi Pandor | Hoër Onderwys | Studies
Hoër onderwys bestee R2 mjd. minder as begroot
SAID-hoë word NSFAS-administrateur